CELEX: 32021D0995
Language: da
Date: 2021-06-18 00:00:00
Title: Kommissionens gennemførelsesafgørelse (EU) 2021/995 af 18. juni 2021 om fastsættelse af den dato, fra hvilken Rådets afgørelse (EU) 2017/1908 om anvendelse af visse bestemmelser i Schengenreglerne om visuminformationssystemet i Republikken Bulgarien og Rumænien finder anvendelse

21.6.2021   
               
               
                  DA
               
               
                  Den Europæiske Unions Tidende
               
               
                  L 219/37
               
            
         KOMMISSIONENS GENNEMFØRELSESAFGØRELSE (EU) 2021/995
         af 18. juni 2021
         om fastsættelse af den dato, fra hvilken Rådets afgørelse (EU) 2017/1908 om anvendelse af visse bestemmelser i Schengenreglerne om visuminformationssystemet i Republikken Bulgarien og Rumænien finder anvendelse
         EUROPA-KOMMISSIONEN HAR —
         under henvisning til akten om Bulgariens og Rumæniens tiltrædelse,
         under henvisning til Rådets afgørelse (EU) 2017/1908 af 12. oktober 2017 om anvendelse af visse bestemmelser i Schengenreglerne om visuminformationssystemet i Republikken Bulgarien og Rumænien (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     I henhold til afgørelse (EU) 2017/1908 finder de bestemmelser i Schengenreglerne vedrørende visuminformationssystemet, der er omhandlet i bilaget til nævnte afgørelse, anvendelse på Bulgarien og Rumænien, når alle tilknyttede omfattende afprøvninger, som skal udføres af Den Europæiske Unions Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA), Bulgarien og Rumænien, er blevet afsluttet på tilfredsstillende vis, og Kommissionen har fået meddelelse om, at disse afprøvninger er blevet afsluttet på tilfredsstillende vis.
                  
               
                     (2)
                  
                  
                     Afgørelse (EU) 2017/1908 finder anvendelse fra den dato, der fastsættes af Kommissionen, når Bulgarien og Rumænien meddeler Kommissionen, at de omfattende afprøvninger er blevet afsluttet på tilfredsstillende vis.
                  
               
                     (3)
                  
                  
                     I overensstemmelse med artikel 1, stk. 1, i afgørelse (EU) 2017/1908 har eu-LISA kontrolleret, at de bulgarske og rumænske nationale VIS-systemer teknisk set er klar til at blive integreret i visuminformationssystemet.
                  
               
                     (4)
                  
                  
                     Ved brev af 15. december 2020 meddelte Rumænien Kommissionen, at de omfattende afprøvninger, der er omhandlet i artikel 1, stk. 1, i afgørelse (EU) 2017/1908, for så vidt angår bestemmelserne i bilaget til nævnte afgørelse var blevet afsluttet på tilfredsstillende vis.
                  
               
                     (5)
                  
                  
                     Ved brev af 19. januar 2021 meddelte Bulgarien Kommissionen, at de omfattende afprøvninger, der er omhandlet i artikel 1, stk. 1, i afgørelse (EU) 2017/1908, for så vidt angår bestemmelserne i bilaget til nævnte afgørelse var blevet afsluttet på tilfredsstillende vis.
                  
               
                     (6)
                  
                  
                     Da Bulgarien og Rumænien har gennemført de nødvendige tekniske foranstaltninger og givet Kommissionen behørig meddelelse herom, bør det fastsættes, fra hvilken dato afgørelse (EU) 2017/1908 finder anvendelse.
                  
               
                     (7)
                  
                  
                     For så vidt angår Island og Norge, udgør denne afgørelse en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (2), der henhører under det område, som er nævnt i artikel 1, litra B og G, i Rådets afgørelse 1999/437/EF (3).
                  
               
                     (8)
                  
                  
                     For så vidt angår Schweiz, udgør denne afgørelse en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (4), der henhører under det område, som er nævnt i artikel 1, litra B og G, i afgørelse 1999/437/EF sammenholdt med artikel 3 i Rådets afgørelse 2008/146/EF (5).
                  
               
                     (9)
                  
                  
                     For så vidt angår Liechtenstein udgør denne afgørelse en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om dette lands associering i gennemførelsen, anvendelsen og udviklingen af Schengenreglerne (6), henhørende under det område, der er nævnt i artikel 1, litra B og G, i afgørelse 1999/437/EF sammenholdt med artikel 3 i Rådets afgørelse 2011/350/EU (7) —
                  
               VEDTAGET DENNE AFGØRELSE:
         
            Artikel 1
            Afgørelse (EU) 2017/1908 finder anvendelse fra den 25. juli 2021.
         
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 269 af 19.10.2017, s. 39.
         
            (2)  EFT L 176 af 10.7.1999, s. 36.
         
            (3)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (4)  EUT L 53 af 27.2.2008, s. 52.
         
            (5)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
         
            (6)  EUT L 160 af 18.6.2011, s. 21.
         
            (7)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).